*****
ΚΑΝΟΝΙΣΜΟΣ (ΕΟΚ) αριθ. 358/86 ΤΟΥ ΣΥΜΒΟΥΛΙΟΥ
της 17ης Φεβρουαρίου 1986
για την κατάργηση, λόγω της προσχώρησης της Πορτογαλίας, των κανονισμών (ΕΟΚ) αριθ. 1523/85, (ΕΟΚ) αριθ. 1524/85, (ΕΟΚ) αριθ. 1525/85, (ΕΟΚ) αριθ. 1526/85 και (ΕΟΚ) αριθ. 1527/85 περί ανοίγματος, κατανομής και τρόπου διαχείρισης των κοινοτικών δασμολογικών ποσοστώσεων ορισμένων οίνων, της διάκρισης ex 22.05 Γ του κοινού δασμολογίου, καταγωγής Πορτογαλίας (1985/86)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 268,
την πρόταση της Επιτροπής,
Εκτιμώντας:
ότι, βάσει της συμφωνίας της 22ας Ιουλίου 1972 μεταξύ της Ευρωπαϊκής Οικονομικής Κοινότητας και της Πορτογαλικής Δημοκρατίας (1) και των προσαρτημένων σ' αυτήν πράξεων, η Κοινότητα άνοιξε, με τους κανονισμούς (ΕΟΚ) αριθ. 1523/85, (ΕΟΚ) αριθ. 1524/85, (ΕΟΚ) αριθ. 1525/85, (ΕΟΚ) αριθ. 1526/85 και (ΕΟΚ) αριθ. 1527/85 (2), κοινοτικές δασμολογικές ποσοστώσεις για τους οίνους Verde, Dao, Porto, Madere και moscatel de Setubal, της διάκρισης ex 22.05 Γ του κοινού δασμολογίου, καταγωγής Πορτογαλίας, για την περίοδο από 1ης Ιουλίου 1985 έως 30 Ιουνίου 1986·
ότι το άρθρο 268 της πράξης προσχώρησης προβλέπει την κατάργηση αυτών των ποσοστώσεων από 1ης Μαρτίου 1986· ότι πρέπει, κατά συνέπεια, να καταργηθούν οι κανονισμοί αυτοί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι κανονισμοί (ΕΟΚ) αριθ. 1523/85, (ΕΟΚ) αριθ. 1524/85, (ΕΟΚ) αριθ. 1525/85, (ΕΟΚ) αριθ. 1526/85 και (ΕΟΚ) αριθ. 1527/85 καταργούνται.
Άρθρο 2
Ο παρών κανονισμός αρχίζει να ισχύει από την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 17 Φεβρουαρίου 1986.